Facebooks homo-emojis får russerne op i det røde felt

Russerne har set sig vrede på de to små emojis på Facebook, hvor to par kysser – eller, det vil sige, de kysser faktisk ikke rigtigt, nærmere et air-kiss. Ikke desto mindre føler russerne sig ekstremt provokeret over den åbenlyse “homoseksuelle propaganda”, Facebook på den måde tvinger ned over de sagesløse russiske borgere.

Forbud er – måske – overtrådt

I 2013 indførte Rusland en kontroversiel lov, der forbød “homoseksuel propaganda” overfor mindreårige, og det er det forbud, Mikhail Marchenko, en russisk senator, nu vil have håndhævet overfor Facebook. Hvordan forbuddet skal gøres gældende når Facebook faktisk ikke tillader mindreårige brugere arbejder russerne nu på.

Facebooks homo-emojis får russerne op i det røde felt